Fridolin Pflüger

Frido Pflüger (egentlig Fridolin, født 18. februar 1947 i Albbruck i Tyskland, død 20. juni 2021 i Kampala i Uganda) var en tysk katolsk prest tilhørende Jesuittordenen. Han var lærer, skoleleder og fra september 2012 til juni 2018 leder av den tyske Jesuiten-Flüchtlingsdienst i Berlin. Fra oktober 2018 ledet han Jesuit Refugee Service Uganda.


== Liv og virke ==


=== Bakgrunn ===
Etter abitur fra Hochrheingymnasium i Waldshut inntrådte han i jesuittordenen. Han studerte filosofi og katolsk teologi i Pullach, Innsbruck og Tübingen. Fra 1971 til 1973 var han matematikklærer ved Kolleg St. Blasien i Schwarzwald.


=== Prest ===
Han ble presteviet den 2. oktober 1976 i München av hjelpebiskop Ernst Tewes. Fra 1975 til 1981 absolverte han i Tübingen videre studier i matematikk og fysikk og var deretter lærer for matematikk, fysikk og astronomi ved jesuittkollegiet i St. Blasien.
Under sitt tertiat på Filippinene 1986/87 bodde han i tre måneder i flyktningleir i Morong i Bataan sammen med flyktninger. Fra 1988 var han stedfortredende skoleleder ved Kolleg St. Blasien. Fra august 1992 hjalp han med gjenoppbyggingen av det katolske St. Benno-Gymnasium i Dresden, der han var skoleleder fra 1994 til 2003.Fra 2003 arbeidet Pflüger i tre år for Jesuiten-Flüchtlingsdienst som prosjektleder i Adjumani i Uganda, dit det da kom 90.000 sudanske flyktninger, og 30.000 barn gikk på flyktningskoler. Fra 2006 til 2008 utnevnte den tyske jesuittprovinsens provinsial, pater Stefan Dartmann, til delegat for ignatiansk pedagogikk. Fra 2008 var han regionalleder for jesuittenes flyktningtjeneste i Øst-Afrika, som tok hånd om i alt ca 110.000 flyktninger.I 2012 etterfulgte pater Pflüger pater Martin Stark som flyktningsjelesørger i erkebispedømmet Berlin og som erkebispedømmets representant i Berlins Härtefallkommission.
Pflüger ledet Jesuiten-Flüchtlingsdienst Deutschland til 2018. Han ble etterfulgt av p. Claus Pfuff S.J.
Fra oktober 2018 var Pflüger atter i Øst-Afrika, der han ledet Jesuit Refugee Service Uganda.


== Død ==
Pflüger døde den 20. juni 2021 i Kampala som følge av covid-19.


== Publikasjoner ==
Frido Pflüger, Jürgen Leide: Das St. Benno-Gymnasium in Dresden. I: Marion Wagner (utg.): Wozu kirchliche Schulen? Profile, Probleme und Projekte; ein Beitrag zur aktuellen Bildungsdiskussion (= Texte zur Theorie und Geschichte der Bildung; 16). LIT, Münster u. a., 2001, ISBN 3-8258-4880-9, s. 119–142.


== Referanser ==


== Eksterne lenker ==
Eva-Maria Werner: Gottesbegegnung im Flüchtlingslager: Interview mit Pater Frido Pflüger, kontinente, 2013-01, lest 2021-06-20
Susanne Rost: Jesuiten Flüchtlingsdienst Deutschland: „Reiche Länder müssen mehr Flüchtlinge aufnehmen“,  berliner-zeitung.de, 2013-07-07(Interview mit Fridolin Pflüger), 2021-06-20
Stefan Jacobs: Flüchtlingsheime in Berlin: „Vernünftige sind in der Überzahl“, Tagesspiegel.de, 2013-07-06 (Interview mit Fridolin Pflüger), 2021-06-20
Stefan Reis Schweizer: Hochschulabschluss im Flüchtlingslager, NZZ.ch, 2011-11-08 (Interview mit Fridolin Pflüger), 2021-06-20
Steffen Zimmermann: Jesuit Frido Pflüger in Uganda an Covid-19 gestorben, katholisch.de, 2021-09-20 (mit Interview von 2017; 5:42 Minuten)